En vikar på en skole i Helsingborg har fået en advarsel for at krænke en elev, der nægtede, at jøder blev gasset af tyskerne i udryddelseslejren Auschwitz.

Vedkommende underviste indvandrere og flygtninge i svensk og benyttede årsdagen for befrielsen af Auschwitz til at tale om jødeudryddelserne.

Det endte med et skænderi med en elev, der ikke tror på, at historien om massedrabene i de tyske dødslejre er sand, skriver Helsingborgs Dagblad. Læreren endte med at sende eleven uden for døren.